ตลาดหุ้นยุโรปเปิดตลาดทรงตัว เหตุนักลงทุนยังกังวลปัญหาหนี้กรีซ
ตลาดหุ้นยุโรปเปิดตลาดทรงตัวในวันนี้ ภายหลังจากที่รัฐมนตรีกระทรวงคลังยูโรโซนยังไม่มีมติเห็นชอบแผนการปฏิรูปเศรษฐกิจกรีซ ขณะที่กรีซเองก็มีเวลาเหลือเพียง 1 สัปดาห์ที่จะจ่ายหนี้และจ่ายเงินเดือนพนักงานของรัฐ
27 เม.ย. 2558

สำนักข่าวอินโฟเควสท์รายงานว่า ตลาดหุ้นยุโรปเปิดตลาดทรงตัวในวันนี้ ภายหลังจากที่รัฐมนตรีกระทรวงคลังยูโรโซนยังไม่มีมติเห็นชอบแผนการปฏิรูปเศรษฐกิจกรีซ ขณะที่กรีซเองก็มีเวลาเหลือเพียง 1 สัปดาห์ที่จะจ่ายหนี้และจ่ายเงินเดือนพนักงานของรัฐ
ดัชนี Stoxx Europe 600  บวก 0.1% แตะ 408.89 เมื่อเวลา 8.14 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดวันนี้ที่ 5,198.79 จุด ลดลง 2.66 จุด, -0.05% และดัชนี DAX ตลาดหุ้นเยอรมันเปิดวันนี้ที่ 11,881.25 จุด เพิ่มขึ้น 70.40 จุด, +0.60%
หุ้นดอยช์แบงก์ ร่วง 2.2% ส่วนหุ้นโฟลค์สวาเกน พุ่ง 4.6% ภายหลังจากที่ประธานบริษัมได้ลาออกจากบริษัท